ANC-kandidaat in KZN doodgeskietŉ ANC-wykskandidaat en nog ŉ persoon is Vrydagaand in Durban, KwaZulu-Natal, doodgeskiet. Die voorval het in Cato Crest plaasgevind en volgens die polisie is twee mense ook in die skietery beseer. Die provinsiale ANC het bevestig sy kandidaat vir wyk 101, Siyabonga Mkhize, is een van die oorledenes. “Ons weet steeds nie wat die presiese besonderhede van die voorval is nie. Ons betuig namens die ANC ons meegevoel met die Mkhize-familie.” Volgens die ambulansdiens Emer-G-Med het paramedici kort ná 18:00 met hul aankoms op die toneel twee mans met verskeie skietwonde in ŉ bakkie aangetref. Hulle is op die toneel dood verklaar. “Nog twee mans is met beserings na ŉ hospitaal gehaas. Hul toestand is onbekend.” Die polisie ondersoek die voorval.